b'\n_START_ARTICLE_\nRochdale\n_START_SECTION_\nHistorie\n_START_PARAGRAPH_\nHistorisk en del av Lancashire, Rochdales nedtegnede historie begynner med oppslag i Domesday Book i 1086 hvor det er omtalt som godset Recedham. Middelalderens sogn Rochdale var en inndeling i hundred Salford og en av de st\xc3\xb8rste kirkesogn i England som omfattet flere bysamfunn. Ved 1251 hadde Rochdale blitt betydningsfullt nok til \xc3\xa5 ha blitt gitt et kongelig charter. Som en konsekvens blomstret byen til \xc3\xa5 bli et senter for nordlige Englands ullhandel, og tidlig p\xc3\xa5 1700-tallet ble den beskrevet som \xc2\xabbemerkelsesverdig for sine mange rike handelsmenn\xc2\xbb._NEWLINE_Under den industrielle revolusjon vokste Rochdale fram som en betydelig by for bomullsspinnerier og fabrikasjon av tekstiler. Den fikk en voldsom vekst og blant de aller f\xc3\xb8rst industrialiserte byer Rochdalekanalen \xe2\x80\x94 en av de betydelige brede kanaler for skipstrafikk i Storbritannia \xe2\x80\x94 var hovedtransport\xc3\xa5ren for frakt av bomull, ull og kull til og fra omr\xc3\xa5det. De samfunns\xc3\xb8konomiske endringene som Rochdales tekstilindustri brakte med seg f\xc3\xb8rte til status som borough. Byen forble en dominerende bosetning i regionen. P\xc3\xa5 midten av 1900-tallet fikk denne industrien en bratt tilbakegang inntil den opph\xc3\xb8rte helt._NEWLINE_Byen er kjent som f\xc3\xb8destedet til kooperativbevegelsen, og de opprinnelige prinsippene for kooperativer er kjent som Rochdale-prinsippene._NEWLINE_Distriktet Rochdale, inkludert byen, har blitt stadig mer etnisk mangfoldig mellom 2001 og 2011, og hvor antallet innbyggere fra pakistansk opprinnelse har doblet seg fra 15 829 i 2001 til 22 265 i 2011. Andre etniske grupper, inkludert kinesiske, svarte afrikanere og karibiske, har ogs\xc3\xa5 \xc3\xb8kt. I samme periode har innbyggere av irsk, engelsk, walisisk og skotsk bakgrunn g\xc3\xa5tt tilbake 176 000 til 166 481 innbyggere p\xc3\xa5 et ti\xc3\xa5r.'